Kermuša

Kermuša (němsce Kirmes) je cyrkwinski swjedźeń w nazymje, z kotrymž so spomina na dźeń poswjećenja cyrkwje. Po kemšach přizamkuje so zwjetša ludowy swjedźeń, zdźěla z wikami. Swjedźeń bě hižo w srjedźowěku znaty a ma w jednotliwej cyrkwi rólu wysokeho swjedźenja.

Hdyž je dokładny datum poswjećenja cyrkwje njeznaty, swjeći so husto tež na dnju cyrkwineho patrona. W někotrych wosadach su sobotu wječor kermušne reje.

 Kermuše w Serbach 
W ewangelskich wosadach swjeći so kermuša kónc septembra abo spočatk oktobra. Katolscy Budyšenjo swjeća srjedź septembra, Kulowčenjo spočatk oktobra, Pančenjo tydźeń pozdźišo a Chrósćicy kónc oktobra. Slěduja Baćoń, Njebjelčicy a Zdźěr započatk nowembra a Radwor srjedź samsneho měsaca. Poslednja serbska kermuša swjeća so do 25. nowembra w Ralbicach.

Po přikładźe cyrkwinskeje kermuše swjeća tež druzy swjedźeń pod tutym mjenom, kaž na přikład Sorabija w Lipsku.

 Wotkaz 

Kategorija:Swjedźeń
Kategorija:Křesćanstwo